KOMISIJOS REGLAMENTAS (EB) Nr. 2079/2004
2004 m. gruodžio 6 d.
dėl konkrečių referencinių kiekių tradiciniams operatoriams ir konkrečių išmokų netradiciniams operatoriams dėl papildomo bananų importo kiekio į naująsias valstybes nares 2005 metais koregavimo koeficientų nustatymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2004 m. spalio 29 d. Komisijos reglamentą (EB) Nr. 1892/2004 dėl pereinamųjų priemonių bananų importui į Bendriją po Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo nustatymo (1), ir ypač į jo 5 straipsnio 4 dalį ir 6 straipsnio 5 dalį,
kadangi:
(1)
Reglamente (EB) Nr. 1892/2004 nustatytas 460 000 tonų papildomas kiekis bananų importui į naujas valstybes nares 2005 metais, iš kurių 381 800 tonų tradiciniams operatoriams ir 78 200 tonų netradiciniams operatoriams.
(2)
Taikant minėto reglamento 5 ir 6 straipsnius, yra tikslinga nustatyti reikalingus koregavimo koeficientus, kad kompetentingos nacionalinės valdžios institucijos nustatytų konkrečius referencinius kiekius tradiciniams operatoriams ir specialias išmokas netradiciniams operatoriams 2005 metais.
(3)
Pagal nacionalinės valdžios institucijų pranešimus, visa konkrečių referencinių kiekių suma tradiciniams operatoriams siekia 579 810,262 tonų; visa netradicinių operatorių prašymų dėl specialių išmokų suma siekia 365 777,714 tonų.
(4)
Taigi, atsižvelgiant į papildomą kiekį ir į valstybių narių pranešimus, tikslinga nustatyti pirmiau minėtus koregavimo koeficientus. Tam, kad ūkio subjektai galėtų pateikti prašymus dėl sertifikatų, šio reglamento nuostatos privalo įsigalioti nedelsiant,
PRIĖMĖ ŠĮ REGLAMENTĄ:
1 straipsnis
Dėl papildomo kiekio bananų importui į naujas valstybes nares 2005 metais, kaip nustatyta Reglamento (EB) Nr. 1892/2004 3 straipsnyje:
a)
koregavimo koeficientas, taikytinas konkrečiam referenciniam kiekiui kiekvienam tradiciniam operatoriui, nurodytas pirmiau minėto reglamento 5 straipsnio 4 dalyje, yra 0,65849;
b)
koregavimo koeficientas, taikytinas kiekvieno netradicinio operatoriaus prašymui dėl specialios išmokos, minimas 6 straipsnio 5 dalyje, yra 0,21379.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir yra tiesiogiai taikomas visose valstybėse narėse.
Priimta Briuselyje, 2004 m. gruodžio 6 d.